**การประเมินผล :** คะแนน 100% แบ่งเป็น

1. การเข้าเรียนตรงเวลา บทปฏิบัติการละ 2 คะแนน (1%) รวม 10 บทปฏิบัติการ คิดเป็น 10%

2. ความตั้งใจเรียนและการเก็บอุปกรณ์ บทปฏิบัติการละ 2 คะแนน (1%) รวม 10 บทปฏิบัติการ คิดเป็น 10%

3. การสอบย่อย หรืองานที่มอบหมายในคาบเรียน บทปฏิบัติการละ 6 คะแนน (3%) รวม 10 บทปฏิบัติการ คิดเป็น 30%

4. การสอบกลางภาค (บทปฏิบัติการที่ 1-5)บทปฏิบัติการละ 20 คะแนน (5%) รวม 5 บทปฏิบัติการ คิดเป็น 25%

5. การสอบปลายภาค (ปฏิบัติการที่ 6-10) บทปฏิบัติการละ 20 คะแนน (5%) รวม 5 บทปฏิบัติการ คิดเป็น 25%

**เกณฑ์การประเมินผลการเรียน**อิงเกณฑ์และอิงกลุ่ม โดยมีแนวทางการประเมินดังนี้ (อาจปรับเปลี่ยนได้ตามความเหมาะสม)

80-100 คะแนน A 75-79 คะแนน B+ 70-74 คะแนน B

65-69 คะแนน C+ 60-64 คะแนน C 55-59 คะแนน D+

50-54 คะแนน D0-49 คะแนน F

**ระเบียบการปฏิบัติสำหรับนักศึกษา**

1. นักศึกษาต้องแต่งกายให้ถูกต้องตามระเบียบที่มหาวิทยาลัยขอนแก่นกำหนดไว้

2. เมื่อเริ่มเรียน 15 นาทีผ่านไป เจ้าหน้าที่จะขีดเส้นด้วยปากกาแดงในใบลงชื่อเข้าเรียน เพื่อแสดงนักศึกษามาช้า กรณีนักศึกษามาช้าให้ลงชื่อเข้าเรียนทับขีดสีแดง

3. นักศึกษาที่มาช้า มีสิทธิ์ทำข้อสอบย่อยก่อนเรียน (ถ้ามี) ตราบเท่าที่เวลาในการดำเนินการสอบยังเหลืออยู่ หากในห้องเรียนยุติการดำเนินการสอบแล้วนักศึกษาจะไม่มีสิทธิ์ทำข้อสอบย่อยนั้นยกเว้นได้รับอนุญาตจากอาจารย์ผู้รับผิดชอบในแต่ละคาบเรียน

4. นักศึกษา**ต้องอ่านและทำความเข้าใจ**บทปฏิบัติการในหนังสือปฏิบัติการก่อนเข้าเรียนในแต่ละคาบเรียน

5. การลาป่วยนักศึกษาต้องแสดงใบรับรองแพทย์และส่งใบลาต่อเจ้าหน้าที่ประจำห้องเรียน

6. การลากิจ ต้องแสดงใบลาต่อเจ้าหน้าที่ประจำห้องเรียน ในกรณีไม่สุดวิสัยให้นักศึกษาส่งใบลาล่วงหน้าและมาเรียนชดเชยในสัปดาห์นั้น ๆ หากไม่มาชดเชยจะไม่ได้รับคะแนนในปฏิบัติการนั้น ๆ

7. บางปฏิบัติการอาจมีการอธิบายการทำปฏิบัติการโดยย่อจากอาจารย์ หลังทำข้อสอบย่อยก่อนเรียน โดยใช้เวลาไม่เกิน 15 นาที

8. การเรียนออนไลน์ ในหัวข้อ “สรุปทบทวนครั้งที่ 1”“สรุปทบทวนครั้งที่ 2” และ “หัวข้อเรื่องปัจจุบันทางชีววิทยา 1 และ 2” ให้นักศึกษาเข้าเรียนด้วยตนเองผ่านระบบออนไลน์ ทาง ilearn (https://ilearn.kku.in.th/) และทำแบบฝึกหัดหรือตอบแบบสอบถามตามที่กำหนดในระบบ ซึ่งระบบจะเปิดให้เข้าศึกษาในหัวข้อดังกล่าวได้ ตลอด 1 สัปดาห์ ตามที่ระบุในตารางสอน หากพ้นกำหนดนั้นแล้วจะไม่สามารถเข้าศึกษาได้

**สำหรับอาจารย์ผู้รับผิดชอบปฏิบัติการ**

1. ให้เตรียมเฉลยข้อสอบย่อยก่อนและหลังเรียนสำหรับอาจารย์ผู้ร่วมสอน หากท่านประสงค์ให้อาจารย์ผู้ร่วมสอนช่วยตรวจข้อสอบย่อย

2. หากประสงค์จะอธิบายการทำบทปฏิบัติการให้นักศึกษา ควรดำเนินให้แล้วเสร็จไม่เกิน 15 นาที

3. คะแนนเก็บในแต่ละปฏิบัติการ ปฏิบัติการละ 6 คะแนน ให้มีการเก็บคะแนนไม่เกิน 2 รูปแบบต่อบทปฏิบัติการ เช่น มีการสอบย่อยก่อนและหลังเรียน หรือมีการสอบย่อยหลังเรียนและงานมอบหมายในชั้นเรียน หรือรูปแบบอื่นๆ ที่เหมาะสมและขอความร่วมมือให้ส่งคะแนนเก็บนั้นให้เจ้าหน้าที่กรอกคะแนนภายในสัปดาห์ที่ 2 หลังสัปดาห์ที่เรียน

4. คะแนนสอบกลางภาคและปลายภาค ปฏิบัติการละ 20 คะแนนหากเป็นข้อสอบแบบปรนัย ให้ออกข้อสอบที่มีเพียง 4 ตัวเลือก และให้คิดคะแนนข้อละ 1 คะแนนพร้อมส่งเฉลยให้ผู้ประสานงาน ส่วนข้อสอบแบบอัตนัยให้อาจารย์ผู้ออกข้อสอบกำหนดคะแนนตามความเหมาะสม

**สำหรับอาจารย์ผู้ร่วมสอนและนักศึกษาผู้ช่วยสอน** มีหน้าที่ร่วมตรวจและให้คะแนนการสอบย่อยหรืองานที่มอบหมายในคาบเรียนด้วย (ถ้ามี)